钦定古今图书集成/明伦汇编/闺媛典/第317卷 > 皇清五十 > 姚东海妾蒋氏
## 钦定古今图书集成/明伦汇编/闺媛典/第317卷 > 皇清五十 > 姚东海妾蒋氏

按《兴化县志》：蒋氏，儒士姚东海妾。年十八而寡，遗孤虞祚甫逾月，家贫苦守。康熙九年大饥，蒋年七十矣。高邮孙吏部宗彝，其内亲也，欲迎养之。蒋谢曰：“我苦节五十馀年，足不越户限，奈何垂老远行就食乎？” 宗彝乃月馈之粟。明年夏卒。虞祚以岁荒，殡葬不成礼，哀号无节，后七日亦死。